Publication: Magyar Közlöny
Issue: MK-2001-147 (Year: 2001, Number: 147)
Era: 1990-2004
Section: a 43/2001. (XII. 18.) EüM rendelethez
Paragraph Index: 1449

3. Szervezési és vezetési ismeretek alkalmazása, ellenőrzési feladatok ellátása, teljesítményértékelés A tanuló legyen képes — alkalmazni a hatékony kommunikációs és tárgyalástechnikai ismereteket, — alkalmazni a hatékony vezetői technikát írásban és szóban, — alkalmazni a konfliktuskezelési stratégiákat és vezetési stílusokat, — betölteni a közvetítői szerepeket, — megteremteni a motiváló környezetet, teljesítménymotiváltan vezetni, — teljesítményt értékelni különböző módszerekkel, — elsajátítani a vezető pozitív jellemvonásait, — megvalósítani a személyi, környezeti és anyagi források összhangjának értékelését a szervezeti célok elérése érdekében, — alkalmazni a probléma-analízis módszereit, — elemezni a döntések alternatíváinak következményeit és annak alapján dönteni, — meghatározni és rangsorolni a feladatokat, elvégezni a munkaköri analízist és felosztani a munkát, — menedzselni a változásokat, — tervezni a munkafolyamatokat a jogi, gazdasági, humán és etikai szempontok alapján, — betartatni, érvényesíteni a szakterületre vonatkozó etikai, jogi normákat, — koordinálni az élelmezés humán, tárgyi, műszaki feltételeit és hatékony felhasználását, — ellenőrizni a táplálkozás-egészségügyi javaslatok betartását, különös tekintettel a krónikus, nem fertőző betegségek táplálkozással kapcsolatos megelőzésére, — ellenőrizni a szakképzése során elsajátított közegészségügyi, élelmezés-egészségügyi követelmények betartását, — koordinálni a marketingmenedzsment folyamatát, — megteremteni a biztonságos munkavégzés feltételeit.

Source: https://magyarkozlony.hu/hivatalos-lapok/5f0f705143d926a8e555bc88cabca66980dcccd9/dokumentumok/2d36f8178af80aa8f566dcc14be617a30bc46a3d/letoltes